Didier Squiban

**Didier Squiban** zo anezhañ ur sonaozer hag ur pianoour breizhat, awenet war un dro gant sonerezh giz-kozh Breizh, ar Jazz hag ar sonerezh sinfonek a vez graet sonerezh klasel anezhañ. Bet ganet e Gwitalmeze, aze e kav Didier an awen : ar mor. E oberenn a-bezh a zo ur seurt liammaj soutil etre sonerezh Breizh, jazz war ar prim ha romantelezh klasel. Gwir gannad barzhel Breizh eo ar paotr Squiban, pe e solo, gant e bevar-benveg pe ul laz-seniñ. 

## E vuhez
Ganet eo bet **Didier Squiban** d'an 23 a viz Gwengolo 1959 e Gwitalmeze e Bro Leon. Da eizh vloaz e oa krog da seniñ gant ar piano. Da driwec'h vloaz e oa krog da vezañ levezonet gant Jazz Keith Jarrett hag ar pianoour Bill Evans.

Skolveuriet eo war ar sonouriezh, ha bet o kelenn en deskadurezh-stad c'hall a-raok he c'huitaat e 1991 evit bevañ diwar ar seniñ. Dre ma oa genidik e dud-kozh a Volenez ez eas di da enrollañ pladenn gentañ e sonerezh evit ar piano en iliz. 

Tapet brud gantañ, setu eñ o kenlabourat prestik gant Dan Ar Braz ha gant Yann-Fañch Kemener. Berzh a ra e bladennoù en Alamagn kenañ. Ober a ra troiadoù en estrenvro ha seniñ a ra e sinfoniennoù gant Laz-seniñ Breizh. Pedet e vez alies da ouelioù meur Breizh, evel hini an Oriant.

## E bladennoù
Ouzhpenn sevel e bladennoù-eñ en deus kemeret perzh e pladennoù meur a soner all. 

Gant al luc'hskeudenner Michel Thersiquel eo bet graet an darn vuiañ eus ar skeudennoù a weler war ar goloioù a vez lakaet war e bladennoù. 

* *Enez Eusa*, piano ha kan, 11 sonenn warni, embannet e 1995, gant Yann-Fañch Kemener.
* *Bangor*, jazz, embannet e 1995.
* *Iles exil*, piano ha kan, 17 sonenn, embannet e 1996, gant Yann-Fañch Kemener.
* *Live*, gant un dornad sonerien, 12 sonenn embannet e 1997.
* *Molène*, piano nemetken, 3 heuliad tonioù, embannet e 1997.
* *Porz Gwenn*, piano nemetken, 18 pezh liesseurt, embannet e 1999.
* *Kimiad*, piano ha kan, 13 sonenn embannet en 2000, gant Yann-Fañch Kemener.
* *Concert Lorient*, piano nemetken embannet en 2000 er Festival Interceltique.
* *Symphonie Bretagne*, sonerezh sinfoniek "keltiek", embannet e 2000.
* *Rozbras*, piano nemetken, 12 "skeudenn" enni, embannet e 2001, an hini diwezhañ eus ar rummad teir fladenn ma son piano e-unan (war-lerc'h *Molène* ha *Porz Gwenn*.
* *Tendances*, ur bladenn jazz a oa bet enrollet e 1990, adkempennet e 2001.
* *Jazz à Vauban*, ur bladenn djaz a oa bet enrollet e 1994, adkempennet e 2001.
* *Ballades*, piano nemetken, 9 sonenn enni, embannet e 2003. 
* *Symphonie Iroise*, sinfonienn "geltiek", embannet e 2004.
* *Tournée des chapelles*, piano nemetken, 12 sonenn enni, embannet e 2005, enrollet e 2004.
* *La Plage*, pladenn "jazz keltiek" pevar soner, embannet e 2006.
* *Concert Riec sur Belon 2006*, 2006 
* *L'Estran*, jazz Breizh Connection, 2009
* *Concert Mexico*, Live jazz-blues enrollet e triad d'ar 27 a viz Du e Mec'hiko, gant Jérôme Kerihuel, 2010
* *Adarre*, gant Jérôme Kerihuel 11 titl, 2011
* *Cordes & lames*, albom valsenn gant Alain Trévarin (akordeoñs), 2012
* *Molène Saison II*, 24 préludes conçus en 3 saisons (7 impressions,11 improvisations, 6 conversations), 2013

## Liammoù diavaez
*Lec'hienn ofisiel    
*Lec'hienn ar sonaozour (diofisiel)
*Lec'hienn ar re a gar ar piano